Florinel Coman a deschis scorul după o acțiune frumoasă în flancul stâng, cu un șut la colțul scurt, din careu, mingea trecând pe sub mâinile portarului Moldovan (1-0, min. 11).
Același Coman face apoi un fault în careu asupra lui Debeljuh, care apoi transformă penalty-ul obținut și duce scorul la 1-1 (min. 14).
Băluță a stabilit scorul final în minutul 40, cu un șut frumos cu piciorul stâng, din marginea careului (2-1, min. 40).
FCSB a mai marcat un gol, în repriza secundă, reușita lui Coman fiind anulată pe motiv de offside.
Gazdele continuă să domine clasamentul Superligii, și cu 35 de puncte sunt la 7 distanță de noua ocupantă a locului secund, Universitatea Craiova.
(sursa: Mediafax)